EXCLUSIV Mihai Rotaru a dezvăluit care e obiectivul Universității Craiova pe final de campionat
Universitatea Craiova ocupă poziția secundă în play-off-ul Superligii României.
După șapte etape desfășurate în play-off, formația dirijată de Costel Gâlcă a înregistrat patru victorii și trei rezultate de egalitate și se află la egalitate de puncte cu CFR Cluj (37p), care completează podiumul.
Mihai Rotaru a dezvăluit care e obiectivul Universității Craiova pe final de campionat
Mihai Rotaru, patronul oltenilor, a mărturisit că și-a dorit ca Universitatea Craiova să câștige campionatul în sezonul în curs, doar că titlul a fost adjudecat în cele din urmă de FCSB.
- Totuși, Mihai Rotaru a susținut că obiectivul echipei e să încheie sezonul pe poziția secundă.
”Noi ne dorim să fim vicecampioana României, ne-am dorit să fim campioana României, dar am ieșit din această cursă. Acum da, vrem să fim vicecampioni. Este o luptă de care pe care, dar nu e vorba doar de locul doi, e vorba de podium și poate fi vorba și de locul patru în ceea ce înseamnă cupele europene”, a spus Mihai Rotaru pentru Pro TV și Sport.ro.
Pentru Universitatea Craiova urmează confruntarea cu FCSB de luni, 6 mai, de la ora 21:00, în etapa cu numărul opt din play-off-ul Superligii României. Partida va fi LIVE TEXT pe www.sport.ro, dar și pe Facebook Sport.ro.
Cum arată clasamentul play-off-ului Superligii României
Urmăriți SPORT.RO și pe Google News